Happy Kids. Chill Parents
2025-05-31 10:00 - 2025-06-01 19:00 UTC | Biserica Fortificată Cristian, Cristian, Sibiu, Romania
Copii mari (cu titulatură de Adult/Părinte) și Copii mici,
organizăm și anul acesta HAPPY KIDS, CHILL PARENTS, în 31 mai și 01 iunie, tot în curtea Bisericii Fortificate de la Cristian (Sibiu).
Transformăm în WonderLand și LalaLand pajiștea din jurul bisericii, îi dăm tone bune de viață și culoare, că doar va fi mega sărbătoare!
Vei putea să-ți cumperi bilet de o zi sau de două zile, accesul la eveniment se va face în baza brățărilor dedicate, but more to come, so stay tuned! Încă lucrăm la program, să se știe din timp ce activități vor fi disponibile și în ce zile, dar am zis să anunțăm din timp.Deeeci, blochează weekendul 31.05 – 01.06.2025!
Costuri:30 LEI – Bilet de o zi50 LEI – Bilet pentru ambele zile
*Biletele vor fi puse în curând în vânzare, pe websiteul lapasaj.ro**10 Lei din prețul ambelor categorii de bilet vor fi donați Asociației SUS INIMA care ajută oamenii să-şi recapete controlul atunci când cancerul le dă viaţa peste cap, asigurându-se că le facilitează accesul la cele mai bune servicii, sprijin psihologic și emoțional, hrană de bună calitate și multe-multe alte resurse.Mai multe informații despre activitatea Asociației SUS INIMA, aici: https://new.susinima.eu
_______
**HAPPY KIDS, CHILL PARENTS este un eveniment organizat de PASAJ events și Restaurant Pasaj Sibiu

Festival Lake
2025-05-31 10:00 - 2025-06-01 21:00 | Lacul Binder, Str. Tractorului, nr.2-12, Sibiu, Sibiu, Romania
Festival Lake – Ediția a III-a 31 Mai & 1 Iunie | The Lake Home, Strada Tractorului nr. 12, malul lacului Binder | Intrare liberă
Vino să trăiești un weekend plin de energie, creativitate și voie bună, cu activități pentru toate vârstele:
Ateliere
• Balet pentru copii cu Silvana Neda• Acrobație la sol pentru adulți cu Diana Maioru• Teatru & ImproShow cu Andrei Șerban și Alexandru Bumbeș• Aerial Silk (acrobație la înălțime) pentru copii cu Miruna Candea• Tehnică musculară pentru dansatori (profesioniști) cu Diana Maioru• Contact Improvisation cu Silvana Neda• Poi Juggling (jonglerie) pentru mici și mari cu Miruna Candea• Acrobație la sol pentru adulți cu Andreea Agapi & Raluca Cristea• Handmade Arts & Crafts cu Maria Stan (adulți + copii)• Pictură pentru copii și adulți – CreativAct (ziua, între 13:00–17:00)• Plantat verdețuri & flori – Dex Home Hub (1 Iunie, 13:00–17:00)
Sport & Aventură
• Turneu de beach-volley U18 (fete și băieți)• Tir dinamic (tras la țintă) cu B6 Airsoft
Show-uri
• Magie pentru copii cu Eugenius Magic• Quiz Contest pentru copii by QuizMasters SIBIU• Real Estate Conference & QA cu Raul Tarnaru si Daniel Tudor 31 Mai: 17:00-17:45

Mâncare & Beach Bar
• Cocktailuri, fresh-uri și vibe de vară la Beach Bar• Gustări autentice cu România de Bun Gust• Degustare de prăjituri de casă, baton de casă și pâine proaspătă cu maia

Muzica live
• Romulus Cipariu 1 Iunie: 17:00• muzica DJ
Adaugă evenimentul în calendar, invită-ți prietenii și vino să îți creezi cele mai frumoase amintiri la Festival Lake!

Vrajitorul din OZ
2025-05-31 11:00 - 12:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
spectacol recomandat copiilor cu vârsta peste 5 ani
Sala Etaj

VRĂJITORUL DIN OZ
după Lyman Frank Baum
REGIA: Simona Vintilă; SCENOGRAFIA: Roua Vasilescu; MUZICĂ ŞI TEXTE: Florin Grigoraş; COREGRAFIA: Adriana Bârză; în DISTRIBUŢIE: Raluca Răduca, Lucia Barbu, Eleonora Coșuleț/Barbara Crişan, Mircea Corcoveanu, Mihaela Grigoraş/Daniela Dragomir, Hansel Andrei, Jenö Major, Gabriela Mitrea, Prohaska Adrian;

durata: 60 min.
preț bilet flexibil: 12 lei
https://www.entertix.ro/events/29760/vrajitorul-din-oz-31-may-2025-teatrul-gong-sala-etaj-sibiu.html

Tinutul de Smarald-Atelier de comunicare prin arta
2025-05-31 12:00 - 13:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
pentru copii cu vârsta cuprinsă între 6 și 10 ani
Atelierul de Comunicare prin Artă – Ținutul de Smarald
Coordonator Maria Denov

Pornind pe drumul de cărămidă galbenă, ne lăsăm purtați de imaginație. În cadrul acestui atelier, copiii vor picta lumea magică a Vrăjitorului din Oz, așa cum o văd ei, devenind mici artiști, așezați la șevalet, într-un decor ca din atelierul unui pictor adevărat.
***
În cadrul Atelierului Comunicare prin Artă, într-o atmosferă caldă și stimulativă, Maria Denov îi îndrumă pe cei mici în procesul creativ, încurajându-i să exploreze mediul cultural artistic pentru a identifica forme, culori, materiale, tehnici, obiecte artistice, punând accent și pe verbalizarea ideilor și comunicare. În acest mediu prietenos, copiii nu își dezvoltă doar abilitățile artistice, ci învață și să lucreze în echipă, să comunice și să-și exprime liber gândurile și emoțiile. Piticii cu lipici vor păși într-un spațiu în care imaginația devine realitate prin bucuria creației.
Durata: 60 min
Preț bilet: 20 lei
https://www.entertix.ro/events/29759/atelierul-de-comunicare-prin-arta-tinutul-de-smarald-31-may-2025-teatrul-gong-sala-studio-sibiu.html

Descoperă aventurile cercetașilor
2025-05-31 14:00 | Parcul Sub Arini, SIbiu
Vrei ca al tău copil să descopere activități în aer liber, prietenii sănătoase și aventuri care îl vor ajuta să devină mai responsabil, creativ și sigur pe el?Hai la o primă întâlnire cu cercetașii din Sibiu, dedicată copiilor de 11–13 ani (clasa a 5-a și a 6-a)!
Când? Sâmbătă, 31 mai, de la ora 16:00 Unde? Parcul Sub Arini – în zona Cupolei
Ce se va întâmpla:
Activități interactive și jocuri cercetășești Ocazia de a cunoaște echipa de lideri și voluntari Părinții pot discuta cu noi și pune orice întrebări Veți afla cum funcționează cercetășia, ce facem la întâlniri și în tabere, ce învață copiii și cum pot continua dacă le place
Este recomandat ca la această primă întâlnire copiii să fie însoțiți de un părinte/ adult/ tutore legal.
Participarea este gratuită și nu presupune înscriere automată. Este o întâlnire de tip „vino să vezi cum e”. Totuși, ar fi ideal să completați acest formular dacă sunteți interesați de activitățile noastre: https://forms.gle/43GwiSbdDDxHg4t99
Distribuie acest eveniment dacă știi un copil curios, activ sau timid care ar putea beneficia de cercetășie – locul în care fiecare își găsește locul!
Urmărește paginile noastre de rețele sociale pentru a afla mai multe despre noi și despre viitoare evenimente:Facebook: https://www.facebook.com/share/15HefMSPzh/?mibextid=wwXIfrInstagram: https://www.instagram.com/sibiu.scouts…

Organizat de Organizația Națională “Cercetașii României” – Centrul Local Cetatea-Roșie Sibiu

Ateliere de Reciclare Creativa la Promenada Mall
2025-05-31 15:00 - 2025-06-01 19:00 | Promenada Mall, Str.Lector, Nr.1-3A, Sibiu, Sibiu, Romania
Între 31 mai – 1 iunie și 7 – 8 iunie, în intervalul orar 15:00 – 19:00, te așteptăm într-o lume de poveste inspirată din Alice în Țara Minunilor, unde materialele reciclabile se transformă în obiecte magice!
La Atelierele de Reciclare Creativă, copiii și părinții sunt invitați să creeze, să se joace și să descopere cum pot reinventa lucrurile din jurul lor într-un mod responsabil și plin de imaginație.
Când?

31 mai – 1 iunie, între orele 15:00 – 19:00 7 – 8 iunie, între orele 15:00 – 19:00
Unde? Etaj 1, zona Sinsay Acces gratuit

Eveniment organizat în parteneriat cu Asociația ESCU.
Vino și tu să creezi și să te reinventezi – pentru o lume mai curată și mai creativă!

Concert educativ la Targul de Jucarii
2025-05-31 16:00 - 17:00 | Muzeul Astra, Str.Pădurea Dumbrava, Sibiu, Sibiu, 550399, Romania
O lecție de muzică “altfel” îi așteaptă, în acest sfârșit de săptămână, pe vizitatorii celei de a XVIII-a ediții a Târgului de Jucării din Muzeul ASTRA.
De la clasic la divertisment, cvintetul de alamă TROMBA FELIX va interpreta lucrări ale unora dintre cei mai importanți compozitori, dintre care îi amintim Ceaikovski, Handel sau Elgar, dar și din repertoriul modern, precum “Libertango” de A. Piazzolla, coloane sonore din filme celebre (“Pantera roz” – H. Mancini), compoziții inspirate din folclorul românesc (“Dans țărănesc” – C. Dumitrescu) sau chiar hituri pop (Michael Jackson – “Billie Jean”).În completarea programului muzical, cei cinci artiști vor prezenta instrumentele de suflat din alamă: trompetă, trombon, corn, tubă.
Concertul educativ va avea loc sâmbătă, 31 mai 2025, de la orele 16.00, pe platforma educațională Etno Tehno Parc aflată în Muzeul în aer liber din Dumbrava Sibiului, iar participarea se face pe baza abonamentului sau biletului de intrare în muzeu.
TROMBA FELIX, unul dintre cele mai proaspete proiecte muzicale ale orașului Sibiu, este format din: Medve Sandor (trompetă), David Jurca-Zorlențan (trompetă), Alin-Ștefan Roman (corn), Ion Palagniuc (trombon) și Gheorghe Simion Ianța (tubă). Repertoriul cvintetului reunește muzică clasică și muzică de film, dar și piese de jazz. În concertele educative susținute pe scena Filarmonicii de Stat Sibiu, dar și prin participarea la festivaluri, recitalurile Sibiu Music Stops sau cele de la Noaptea Muzeelor ori Târgul Național de Ecoturism, TROMBA FELIX a creat de fiecare dată o atmosferă extraordinară.

Cupa 1 Iunie la fotbal pe Stadionul Municipal
2025-06-01 | Stadionul Municipal Sibiu, Sibiu
De Ziua Internațională a Copilului, Primăria Sibiu organizează cea de-a doua ediție a “Cupei 1 iunie” la fotbal, o competiție dedicată sportivilor din echipele sibiene de club U11 și U12. Aceasta va fi găzduită de Stadionul Municipal Sibiu.
„Cupa 1 iunie este cadoul nostru pentru copiii care se pregătesc în cluburile sibiene de fotbal. Le oferim bucuria de a juca pe Stadionul Municipal acolo unde sunt sigură că visează să joace meciuri oficiale peste câțiva ani și muncesc pentru aceasta. Îi încurajez pe toți să continue să creadă în visul lor și îi asigur că noi, ca oraș, vom încerca să le oferim condițiile pentru ca acesta să se realizeze. În egală măsură, evenimentul este un cadou pentru toți copiii pasionați de acest sport – deschidem tribunele Stadionului pentru ca aceștia să poată urmări meciurile din Cupă.” (Astrid Fodor, Primarul Municipiului Sibiu)
La eveniment au fost invitate să participe cluburile sibiene care pregătesc echipe U11 și U12. Au răspuns pozitiv invitației FC Hermannstadt, FC Inter Sibiu, ACS Alma Sibiu, AS Tigrii Team, ASFC Interstar Sibiu, ASSF Adrian Demian, ACS Zenit Sibiu. Arbitrii vor fi delegați din partea Comisiei Județene de Arbitri din Sibiu.
Terenul Stadionului va fi împărțit în două, pe fiecare urmând să se desfășoare în paralel meciurile pentru categoria U11 și respectiv U12.

Programul Cupei 1 iunie:

Ora 09.00 – 13.30 – desfășurarea celor 12 meciuri între echipele participante, fiecare cu o durată de 30 de minute și 5 minute pauză între reprize.
Ora 13.45 – 15.15 – jucarea celor 4 semifinale, 2 la categoria U11 și 2 la categoria U12
Ora 15.30 – 16.15 – vor avea loc cele 2 finale, pe cele 2 categorii de vârstă
Ora 17.30 – festivitatea de premiere; vor fi premiați câștigătorii locurilor I, II și III cele mai bune echipe U11 și respectiv U12, precum și cel mai bun jucător și cel mai bun portar. Aceștia vor primi din partea Primăriei Sibiu trofee, medalii și diplome, iar partenerul evenimentului, Decathlon, le va oferi un mic cadou surpriză. Și pentru că este 1 Iunie, toți copiii participanți în Cupă vor primi medalii de participare și dulciuri.

Copiii pasionați de fotbal care doresc să urmărească partidele ca spectatori, dar și adulții care îi însoțesc, vor avea INTRARE LIBERĂ pe Stadion, accesul făcându-se dinspre strada O. Goga.

De 1 iunie, redescoperim copilăria...împreună!
2025-06-01 07:30 - 16:30 | Pe La Cai, Str. Șelimbărului, nr.155, Cisnădie, Sibiu, Romania
Pe La Cai, sărbătorim Ziua Copilului cu tihnă, joacă adevărată și bucuria de a fi împreună – părinți și copii deopotrivă.
Copilăria e plină de energie, râsete și joacă.Iar cele mai frumoase amintiri se nasc din libertatea de a te juca, de a alerga prin iarbă, de a râde în soare și de a descoperi lumea în ritmul tău. Fără grabă, fără presiune – cu toată inima.
Vă invităm la o zi în care joaca în familie e activitatea principală.Aduceți o pătură, stați pe iarbă, citiți o carte, jucați-vă, urcați pe cal, vizitați mini-ferma, mâncați clătite, lingeți înghețata înainte să se topească. Fără aglomerație, fără stimuli în exces – doar voi și o zi trăită cu sens.
Biletul de intrare include: o plimbare cu calul sau poneiul (voucher valabil 30 de zile) o înghețată sau o clătită (la alegere) acces la mini fermă, loc de joacă, spațiu verde pentru joacă liberă și relaxare și muuulte baloane de săpun
Iar pentru un strop în plus de culoare, avem și activități extra: pictură pe față (opțional, contra cost) jocuri și surprize pregătite pe parcursul zilei
Găsiți la noi și ceva bun de mâncare, pentru pofticioși mari și mici – crispy cu cartofi prăjiți, mici și alte bunătăți perfecte pentru o atmosferă relaxată de picnic.
Preț bilet copil: 75 lei Părinții intră gratuit – pentru că Ziua Copilului e mai frumoasă în familie. Locuri limitate – tihna se trăiește în cerc restrâns. Biletele se achiziționează prin mesaj WhatsApp la: 0721 687 103
⸻
Pe 1 Iunie, nu organizăm un festival.Organizăm o zi ca-n copilărie.Vă așteptăm Pe La Cai, cu zâmbetul la purtător și încălțări comode.

1 Iunie - Festivalul Copiilor
2025-06-01 09:00 | Sura Mare – terenul de fotbal, Sura Mare, Sibiu, Romania
1 Iunie e despre joacă, zâmbete și aventură – și noi le pregătim pe toate!

Împreună cu prietenii de la ACS Athletic Șura Mare și Biserica Elim, vă invităm la o super aventură Exatlon în cadrul Festivalului Copiilor!

Concursul Exatlon este organizat pe 3 categorii de vârstă:

6-8 ani
9-11 ani
12-14 ani

Start concurs: 13:30
terenul de fotbal din Șura Mare

Participarea este gratuită, iar înscrierea se face prin următorul formular
https://docs.google.com/…/1FAIpQLSfw1MVaDRx…/viewform…

Vă așteptăm cu voie bună, provocări amuzante și premii surpriză!

Ziua Internationala a Copilului-Cisnadie
2025-06-01 09:00 - 14:00 | Piata Revolutiei, Cisnadie, Sibiu, Romania
Cu ocazia Zilei Internaționale a Copilului, copiii din Cisnădie sunt invitați la un eveniment plin de distracție, activități recreative și surprize, gratuit pentru toți copiii. Programul include:
-Concurs de ciclism cu premii-Concurs de role cu premii-Zonă de joacă Decathlon-Zonă de joacă Aria-Tobogane gonflabile-Pictură pe față-Baloane modelabile-Bomboane și baloane pentru toți copiii-Program artistic susținut de unitățile de învățământ din Cisnădie

1 Iunie la TENNIS FOX- Descopera magia tenisului!
2025-06-01 09:00 - 18:00 | Tennis Fox, Str.Sevisului, Selimbar, Sibiu, Romania
1 Iunie la TENNIS FOX – Descoperă magia tenisului!
De Ziua Copilului, te invităm la un eveniment plin de energie, joacă și voie bună! Copiii vor putea explora tainele tenisului prin jocuri interactive și exerciții distractive, alături de echipa noastră.
Părinții sunt invitați să se relaxeze pe terasa noastră, într-o atmosferă plăcută, cu muzică, cafea și voie bună.

Când: 1 Iunie 2025 Unde: TENNIS FOX SIBIU (Șelimbar Str. Sevișului) Acces gratuit

Gradina mea cu flori- Atelier de creatie "Piticii priceputi"
2025-06-01 10:00 - 11:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
pentru copii cu vârsta cuprinsă între 6 și 10 ani
Sala Studio
Atelier de Creat Povești – Grădina mea cu flori
Coordonator Diana Ribana

durata: 60 min.
preț bilet: 20 lei
https://www.entertix.ro/events/30232/atelierul-de-creat-povesti-grdina-mea-cu-flori-1-june-2025-teatrul-gong-sala-studio-sibiu.html

Haideți la un atelier plin de culoare, unde copiii își vor construi propria căsuță din carton, pe care o vor colora cu multă imaginație. În jurul ei, vor crea o mini-curte cu pământ, unde vor semăna flori și își vor face prima lor grădină. Soarele, norii și zâmbetele desenate le vor înveseli micul colț verde. Este o aventură creativă unde natura se întâlnește cu joaca și învățarea prin experiență. Grădinăritul nu a fost niciodată mai distractiv!

Jocurile copilariei- Atelier de creatie "Piticii priceputi"
2025-06-01 10:00 - 11:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
pentru copii cu vârsta cuprinsă între 6 și 10 ani
Sala Studio
Atelier de Creație „Piticii pricepuți” – Jocurile copilăriei
Coordonator Claudia Benchea

durata: 60 min.
preț bilet: 20 lei
https://www.entertix.ro/events/30231/atelierul-de-creatie-piticii-priceputi-jocurile-copilriei-1-june-2025-teatrul-gong-sala-studio-sibiu.html

În acest atelier vesel, cei mici vor pic ta, decupa și lipi, transformând materiale textile în jocuri clasice precum „X și 0”, „Table” sau „Nu te supăra, frate!”. Cu mărgele colorate, acuarele și multă imaginație, fiecare copil își va crea propriul set de jocuri portabil. O activitate creativă și distractivă care îmbină joaca, îndemânarea și nostalgia. Un atelier unde râsetele și creativitatea merg mână-n mână!

1 Iunie la Sura Mica
2025-06-01 10:00 - 14:00 | Scoala Gimnaziala Sura Mica, Str.Sporturilor, Sura Mica, Sibiu, 557270, Romania
1 Iunie – Ziua Copilului
Program: 1 Iunie 2025, între orele 10:00- 14:00.
Locația: Școala Gimnazială Șura Mică.

Activități: Concurs Survivor, Concurs biciclete, Concurs Family, Tobogane Gonflabile, Yard games, Spațiu joacă pentru copii peste 2 ani, Atelier de creație.

Concursuri:
Survivor Race
Ia-ți gașca, faceți o echipă de 5 copii de 6-7 ani sau de 8-9 ani (sunt 2 concursuri diferite pe categorii de vârstă) și înscrie-ți echipa pe whatsapp la nr. 0720 575 868 – trimite numele echipei ,numele și vârsta participanților.
Detalii concurs: concurs pe echipe, câte 5 copii în echipă 2 trasee separate, 2 categorii : 6-7 ani și 8-9 ani Premii locul I categoria 6-7 ani : 5 role(câte una pentru fiecare membru) Premii locul I categoria 8-10 ani : 5 căști bluetooth (câte unul pentru fiecare membru).
Mountain Bike
Știi să te dai cu bicicleta și ai maxim 12 ani, înscrie-te la concursul de mountain bike. Pe un traseu special amenajat vei concura cu fete și băieți pentru a câștiga un mountain bike!
Detalii concurs: concurs individual, dedicat copiilor 10 -12 ani un traseu de biciclete cu obstacole participanții trebuie să aibă bicicletă și cască, locul întâi câștigă un mountain bike.
Concurs Family
Participă 2,3 sau 4 membrii din familie. Concursul e de distracție, pentru a se bucura în special cei mici. Un pic de sport, un pic de îndemânare si multă distracție, toate făcute în echipa numită “familie”.

Cum te înscrii?
Trimite pe whatsapp la nr. 0720 575 868 un mesaj cu :
Pentru survivor: Nume echipă, nume participanți și vârstă (înscrierea o face un participant din echipă, o singură dată pentru toți membrii echipei)
Pentru traseu biciclete: Nume participant și vârstă participant
Pentru concurs Family: Nume familie, nume copii si vârsta la fiecare copil.

Sau completează formularul:
https://forms.gle/q6vVeFhsVCbWeKjW6

Program concursuri:
10:00 Confirmarea înscrierii
10:15 Survivor 8-10 ani
11:30 Concurs family
12:30 Survivor 6-7 ani
13:15 Mountain bike 10-12 ani
Intrarea liberă!
Pentru celelalte activități nu este nevoie de înscriere!

01 iunie - Ziua Copiilor la Club Ecvestru Transilvania
2025-06-01 10:00 - 17:00 | Club Ecvestru Transilvania, DN 1 KM 301+100, Selimbar, Sibiu, Romania
Te invităm să sărbătorești Ziua Copilului într-un cadru de poveste, în mijlocul naturii, cu activități special gândite pentru cei mici!
Intrare liberă • 10:00 – 17:00Giveaway : UN CAL ADEVARAT CADOU
Copiii cu vârste între 2 și 12 ani se vor bucura de:– Plimbări cu ponei și cai– Tobogane gonflabile– Ateliere de creație (plantat ,nisip colorat, pictură)– Pictură pe față– Interacțiune cu animalele de fermă– Joacă în aer liber– Barbecue zone by Ecvestria Events
Vă așteptăm cu drag pentru o zi plină de zâmbete, aventură și amintiri frumoase!#clubecvestrutransilvania #1iunie #activitatipentrucopii

Ziua Copilului la Cetatea Cisnadioara
2025-06-01 10:00 - 18:00 | Cetatea Cisnadioara, Nr.134, Cisnadioara, Sibiu, Romania
De ziua copilului va asteptam la Cetatea de la Cisnadioara! Haideti sa ne jucam si sa ne veselim ca pe vremuri!!!
Program de vizitare de la ora 10:00-18:00
Jocuri medievale
Intreceri
Atelier de pictura
Tras cu arcul
Uriasi pe picioroange

Brunch de poveste - 1 iunie la Pensiunea La Vâltoare
2025-06-01 11:00 - 14:00 | Pensiunea La Vâltoare, Str. Mărăjdiei, nr.9, Gura Râului, Sibiu, 557095, Romania
Brunch de Poveste – 1 iunie în familie Pensiunea La Vâltoare, Gura Râului Duminică, 1 iunie | între 13:00 – 16:00
De 1 Iunie, te așteptăm cu un brunch cu tot ce-i mai bun din gusturile noastre din Mărginime – reinterpretate cu grijă, într-un loc unde tihna e la ea acasă. Nu e doar despre mâncare, ci despre stare.
Meniul de Sărbătoare: Brunch:– Ouă Benedict– Cartofi prăjiți cu ouă ochiuri
Gustări reci:– Telemea de oaie, urdă, caș de vacă pane– Ruladă de salam cu brânză– Cârnați în foietaj– Chipsuri de slănină– Bruschete cu untură și ceapă verde
Preparate calde:– Păstrăv în fulgi de porumb– Aripioare crispy– Ceafă de porc la grătar– Orez cu legume
Salate:– Verdețuri cu dressing vinaigrette– Crudități: roșii, castraveți, ardei, ridichi, ceapă verde
Supă:– Supă de pui cu găluște
Desert:– Plăcintă de Gura Râului cu brânză și mărar– Cremă de zahăr ars
Din partea casei: un pahar de Prosecco
Muzică discretă, atmosferă de poveste, și timp de stat cât vrei.
Preț: 130 lei / persoană Copiii până în14 ani: 65 lei
Locuri limitate Rezervări la 0753 999 960
Hai la brunchul care chiar merită un drum până la Gura Râului!
#LaValtoare #BrunchCuPoveste #GuraRaului #MeniuriDeSezon #Brunch1Iunie
See less

1 Iunie la Shopping City Sibiu
2025-06-01 11:00 - 18:00 | Shopping City Sibiu, Str. Sibiului, Nr.5, Selimbar, Sibiu, 557260, Romania
Hai să sărbătorim copilăria cu cele mai distractive activități și cadouri speciale pentru cei mici! De 1 Iunie, Shopping City Sibiu devine tărâmul bucuriei! Am pregătit un program special cu activități gratuite care îi vor face pe cei mici să râdă, să se joace și să creeze amintiri minunate ⤵️

🖌️ Pictură pe față și modelare de baloane – Copiii pot deveni eroii lor preferați prin pictură pe față și se pot bucura de baloane colorate modelate în forme haioase!
⏰ 11:00 – 14:00 | 📍 zona Food Court
🎈 Meet & Greet cu Mickey, Minnie și Donald + modelare de baloane – Mickey, Minnie și Donald vin în vizită! Hai la poze, zâmbete și voie bună!
⏰ 15:00 – 17:00 | 📍 zona Info Point
🎲 Jocuri și concursuri pentru cei mici –Punem distracția în mișcare cu jocuri interactive, concursuri amuzante și premii simpatice pentru toți participanții!
⏰ 16:00 – 17:00 | 📍 zona Info Point
🏰 Bubble House – distracție în lumea baloanelor –Un spațiu plin de baloane gonflabile unde copiii pot sări, se pot juca și pot explora în voie!
⏰ 15:00 – 18:00 | 📍 zona Info Point
🎡 RED LUNA PARK – parc de distracții cu roller coaster, tobogane și pistă de mașinuțe în parcarea Shopping City Sibiu (zona KFC Drive)
🎟️ Intrare pe bază de jetoane

AICI sărbătorim împreună copilăria – te așteptăm cu veselie, jocuri și cele mai frumoase amintiri!

Cursa de Rățuște
2025-06-01 12:00 | Rompetrol Neculce Si, SIbiu, Sbiu, 550197, Romania
Pe 1 IUNIE, de Ziua Copilului, râul Cibin devine pista celei mai simpatice competiții din Sibiu: CURSA DE RĂȚUȘTE!
Te invităm să iei parte la un eveniment caritabil, distractiv și plin de culoare, organizat de Rotaract Sibiu, unde sute de rățuște de cauciuc vor concura pentru o cauză nobilă:Sprijinirea Spitalului Clinic de Pediatrie Sibiu.
Ce trebuie să faci ca să participi? Adoptă o rățușcă online – https://www.rotaractsibiu.ro/shop/ Vino alături de prieteni sau familie pe malul râului Cibin Bucură-te de atmosferă, premii și multă voie bună!
Toate fondurile strânse din adopții vor fi donate către îmbunătățirea condițiilor din spital, pentru micii pacienți care au nevoie de noi.
Când?1 Iunie, ora 12:00Unde?Râul Cibin – zona Podul Neculce (lângă Rompetrol)
De ce să vii?Pentru zâmbete. Pentru copii. Pentru o zi de neuitat.
Let’s make a splash for a cause!#CursaDeRățuște #RotaractSibiu #1Iunie #FapteBune #PediatrieSibiu

Copilarie in culori- Atelier de creatie prin arta
2025-06-01 12:00 - 13:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
pentru copii cu vârsta cuprinsă între 6 și 10 ani
Sala Studio
Atelierul de Comunicare prin Artă – Copilărie în culori
Coordonator Maria Denov

durata: 60 min.
preț bilet: 20 lei
https://www.entertix.ro/events/30233/atelierul-de-comunicare-prin-arta-copilrie-n-culori-1-june-2025-teatrul-gong-sala-studio-sibiu.html

Ziua Copilului ne aduce multă bucurie. Vom crea ochelari uriași, colorați și amuzanți, care ne ajută să vedem lumea mai frumoasă, mai veselă, mai… copilăroasă. În plus, ne vom folosi creativitatea pentru a face un obiect surpriză – moale, haios și numai bun pentru momentele în care avem nevoie de un pic de liniște.

Misterul Comorii din Șura Mare – 1 Iunie 2025
2025-06-01 16:00 - 18:00 | Sura Mare – terenul de fotbal, Sura Mare, Sibiu, Romania
Misterul Comorii din Șura – 1 Iunie 2025

De 1 Iunie, toți copiii sunt invitați să devină mici exploratori într-o aventură plină de mister și voie bună!

Hărți secrete, indicii haioase și o comoară ascunsă îi așteaptă pe cei mai curajoși căutători!

Locul acțiunii: Terenul de fotbal Șura Mare
Data: 1 Iunie 2025 (Duminică)
Ora: 16:00

Participanți: copii cu vârsta minimă de 10 ani!

Activități interactive, jocuri în aer liber și multă distracție garantată!

Organizator: Asociația Șura Mare Culturală

Vino pregătit de aventură și pornește pe urmele comorii alături de noi!

Participarea este gratuită!Pentru înscrieri accesați link-ul de mai jos
https://forms.gle/c1o1zjU95a3CFK3M7

Strada, Dansul și Spectacolul
2025-06-01 19:00 - 20:00 | Piata Habermann, Sibiu
„Strada, Dansul și Spectacolul” vă invită duminică, 1 iunie, să descoperiți forța transformatoare a street dance-ului, nu doar ca formă de artă, ci și ca sport, disciplină și mijloc de dezvoltare personală. Evenimentul este organizat de Asociația Clubul Sportiv Young Till Death și cofinanțat de Primăria Sibiu prin Agenda Culturală 2025.

Începând cu ora 19.00, în Piața Habermann, veți putea urmări o reprezentație de dans susținută de tinerii dansatori ai Clubului Sportiv Young Till Death, care vor aduce pe scenă stiluri diverse de street dance – de la Hip Hop și House până la Popping, Locking și elemente contemporane – într-un spectacol care promite să fie vibrant, dinamic și plin de emoție. De la cei mai mici dansatori, începând cu vârsta de 6 ani, până la adolescenți pasionați, fiecare își va spune povestea prin mișcare.

Evenimentul se va încheia cu o sesiune Q&A interactivă, menită să creeze un spațiu deschis de dialog între dansatori și public, în care se pot adresa întrebări, împărtăși impresii și înțelege mai bine impactul pozitiv pe care dansul îl are asupra tinerilor.

Școala în satul tradițional 2025
2025-06-02 16:00 - 2025-09-28 17:00 | Muzeul Astra, Str.Pădurea Dumbrava, Sibiu, Sibiu, 550399, Romania
Ne pregătim de vară! De vacanța de vară!
Programul Școala în satul tradițional, aflat la a X-a ediție, continuă și în acest an la Muzeul ASTRA!
Patru luni de ateliere practice și demonstrații cu meșteri populari, tabere tematice, spectacole de teatru, concerte muzicale pentru copii, instalații senzoriale, activități asistate, semi-asistate și neasistate vă așteaptă în zona Etno Tehno Parc, în fiecare zi, în perioada 2 iunie – 28 septembrie 2025.

Atelier de Creație „Piticii pricepuți” – Broscuța veselă
2025-06-04 18:00 - 19:00 | Teatrul Gong, Str. Alexandru Odobescu, Nr. 4, Sibiu, Sibiu, 550195, Romania
pentru copii cu vârsta cuprinsă între 6 și 10 ani
Atelier de Creație „Piticii pricepuți” – Broscuța veselă
Coordonator Claudia Benchea

durata: 60 min.
preț bilet: 20 lei
https://www.entertix.ro/events/30393/atelierul-de-creatie-piticii-priceputi-broscuta-vesela-4-june-2025-teatrul-gong-sala-studio-sibiu.html

Invităm toți copiii curioși și plini de chef de joacă la un atelier special, în care vom construi împreună cele mai simpatice broscuțe din hârtie colorată! Cu ajutorul foarfecilor, lipiciului, hârtiei colorate și a unui pai, fiecare copil își va crea propria broscuță poznașă. Vom învăța să decupăm, să lipim, să decorăm și să dăm viață unor broscuțe zâmbitoare, perfecte pentru joacă sau decorat camera.
***

Ziua Portilor Deschise la Aeroclubul Sibiu
2025-06-05 09:30 - 17:30 | Aeroclubul Teritorial Sibiu “Hermann Oberth”, Str.George Toparceanu, Nr.90, Sibiu, Sibiu, Romania
Din cauze meteo evenimentul din 31 MAI este reprogramat astfel:
05 Iulie 2025 Ziua Porților Deschise la Aeroclubul Sibiu! De la mic la mare, toată lumea la aerodrom !
Sărbătorește printre aeronave Ziua Internațională a Copilului!
Aeroclubul României organizează și laAeroclubul Teritorial “Hermann Oberth” Sibiu ziua porților deschise –05 Iulie 2025, între orele 09:30 și 15:30!
Veți avea ocazia să participați de aproapela o zi de activitate de zbor, să vedeți salturi cu parașuta, să cunoaștețiaeronavele și legendarul AN2 plus alte surprize!
Adulții pot efectua pe bază de programaresalturi în tandem cu parașuta , contra cost. (Pentru rezervări saluri în tandemWhatsApp 0740701886)

Sperăm ca printre micii vizitatori sădescoperim viitori piloți și parașutiști care să reprezinte țara lacompetițiile de profil.
Special pentru cei mici, AeroclubulTeritorial Sibiu „Hermann Oberth” își deschide, Sâmbătă 05 Iulie, larg porțile,între orele 09:30 și 15.30. Copiii și părinții pot astfel sărbători ZiuaCopilului printre aeronave, vor avea ocazia să vadă cum decurge o zi deactivitate la un aeroclub, vor face cunoștință cu personalul și se vorfamiliariza cu aeronavele și activitatea de parașutism.
”Îi așteptăm cu brațele deschise și pe ceimici dar și pe cei mari. Intrarea este liberă și oricine este binevenit, NU enevoie de rezervare. Aeroclubul nostru are mereu porțile deschise, mai alespentru copii și tineri, deoarece microbul zborului se prinde încă dincopilărie. Dacă vremea va fi nefavorabilă și nu va permite desfășurareaactivităților programate pentru Sămbătă, acestea vor fi amânate pentru Dumincă06 iulie 2025 Doar pentru rezervări salturi în tandem WhatsApp 0740701886

Curse cu locomotiva cu abur pe Valea Hartibaciului
2025-06-07 10:00 - 2025-06-09 15:00 | Gara Cornatel, Str.Principala, Nr.4, Cornatel, Sibiu
Călătorie cu locomotiva cu abur pe Valea Hârtibaciului 7, 8 și 9 iunie 2025 Curse la orele: 10:00 | 12:30 | 15:00
Plecare din Gara Cornățel
Vă invităm la o plimbare ca-n vremurile de demult, cu locomotiva cu abur, prin peisajele de poveste ale Văii Hârtibaciului! Mocănița pornește din nou la drum – cu vagoane închise, un vagon deschis și o atmosferă de neuitat.
Detalii importante:
Înainte de a vă îmbarca în tren, vă rugăm să prezentați numărul de comandă din email colegilor noștri din gară pentru a obține biletele fizice.
Plecarea este din gara Cornățel.
Copiii între 3 și 14 ani beneficiază de reducere, iar cei sub 3 ani călătoresc gratuit dacă sunt ținuți în brațe de părinți.
Biletul ”Familie” conține 4 locuri: 2 de adulți și 2 de copii între 3 și 14 ani și este disponibil doar online.
Durata călătoriei este de aproximativ o oră și jumătate. În stația Hosman trenul face pauză 15-20 minute pentru manevrele de întoarcere a garniturii.
Trenul este compus din locomotivă cu abur, vagoane închise și un vagon deschis.
Nu vă putem garanta că toate persoanele pentru care faceți rezervare vor avea locuri alăturate în tren. Dacă sunteți un grup mărișor, vă recomandăm să veniți din timp în stația de plecare pentru a ocupa locuri alăturate.
Neprezentarea până la ora de plecare a trenului duce la pierderea rezervării. Biletele nu sunt returnabile, dar pot fi folosite altă dată, pe parcusul actualului sezon de curse. În acest caz vă rugăm să ne anunțați cu câteva zile înainte de cursa aleasă, ca să vă rezervăm locurile.
Prin efectuarea achiziției, confirmați că ați luat la cunoștință și sunteți de acord cu cele de mai sus. Vă rugăm să nu întârziați, trenul va pleca la ora precizată!
În gara Hosman nu este baie și nici magazin cu produse. Vă recomandăm să faceți achizițiile de apă/sucuri/mâncare din gara de plecare (Cornățel) – chiar în incinta gării avem un magazin de produse și suveniruri.
Prin achiziționarea biletelor confirmați că ați citit și acceptat condițiile de mai sus. Trenul pleacă la ora fixă – vă rugăm să ajungeți la timp!
Rezervă-ți locul aici: https://sibiuagnitarailway.com/…/rezervare-tren-cu-abur/

Scoala de vara la Centrul Cultural German
2025-06-23 09:00 - 2025-07-11 16:00 | Centrul Cultural German, Strada Timotei Popovici 9, Sibiu, Sibiu, 550194, Romania
Culoare și-nvățare – Școala de Vară la Centrul Cultural German Sibiu!
Vara aceasta, îmbinăm distracția cu învățarea! Le oferim copiilor o experiență unică, unde pot învăța limba germană de la profesori nativi, pot explora lumea artei prin desen și pot socializa într-un mediu creativ și relaxat. Totul se petrece în inima Sibiului, la Centrul Cultural German.
23 iunie – 11 iulie 2025 | Luni–Vineri, 9:00–16:00
Curs intensiv de germană pentru începători (nivel A1.1) – 45 ore didactice cu profesor vorbitor nativ Curs de desen – 30 ore cu artist plastic și profesor de desen Relaxare, jocuri și activități în aer liber Vernisaj final cu prezentarea lucrărilor în limba germană Gustare, prânz cald și toate materialele sunt incluse
Locuri limitate: 8–14 copii Cost: 2250 lei (inclusiv masa de prânz de la restaurantul partener Hochmeister) Înscrieri până la 20 iunie 2025 Str. Timotei Popovici nr. 9, Sibiu 0787 425 039 | cursuri@ccgsibiu.ro
Cursuri acreditate de Goethe-Institut
Transformă vara într-o aventură educațională și artistică!
Dorești o ofertă specifică pentru un alt curs de copii sau adulți în vara 2025? Transmite-ne dorința ta aici: https://forms.gle/mcmotPLopCdTBuT99

Summer camp with Sabin & Sabina
2025-06-30 13:00 - 2025-07-05 16:00 | Gura Râului, Gura Râului, SIbiu, 557095, Romania
Salutare tuturor!

Haideți alături de noi în prima tabără din această vară!
Perioada: 30 iunie – 5 iulieLocație: Gura Râului, Sibiu
Anul acesta, ne localizăm într-o superbă locație unde beneficiem și de piscină. Perfectă pentru zilele călduroase!

🔸Printre activitățile principale enumerăm caiac-canoe, turele de MTB și drumețiile, vânătoarea de comori ș.a.m.d.
🔸Este o tabără orientată spre “outdoor”, mișcare, distracție, socializare, voie bună.
🔸Înscrierile și achitarea avansului până la 1 mai beneficiază preț early-bird: ~2300~ *2100* lei.
🔸De asemenea, există și varianta taberei de zi. Fără cazare.

LINK DE ÎNSCRIERE: https://forms.gle/tUCwTGKyZ1iyVg9UA

Mulțumim și o primăvară frumoasă!
